1.

Az „A. Az 5. cikk (1) bekezdésében és a 6. cikk (1) bekezdésében említett természetes személyek” című jegyzék a következő bejegyzésekkel egészül ki: Név Azonosító adatok Indokolás A jegyzékbe vétel időpontja „66. Kan Zaw (más néven: Dr. Kan Zaw) Állampolgárság: mianmari/burmai Születési idő: 1954.10.11. Születési hely: Salin Township, Magwe Region, Myanmar Nem: férfi Kan Zaw 2022. augusztus 19. óta beruházási és a külgazdasági kapcsolatokért felelős miniszter. Tisztségébe a Min Aung Hlaing főparancsnok által vezetett Államigazgatási Tanács (State Administrative Council – SAC) nevezte ki, amely 2021. február 2-án átvette az állam törvényhozói, végrehajtói és bírói hatalmát. Korábban, a 2021. február 1-jei puccsot követően az Államigazgatási Tanács a Szövetségi Számvevőszék elnökének nevezte ki. Kormányzati miniszterként a katonai rezsim tagja, amely katonai puccsot végrehajtva magához ragadta a hatalmat, és megdöntötte a legitim módon megválasztott vezetőséget Mianmarban/Burmában. Beruházási és a külgazdasági kapcsolatokért felelős miniszterként feladata a mianmari/burmai vállalkozások támogatása, valamint a beruházások és a külföldi partnerekkel való együttműködés elősegítése. Ebben a minőségében Kan Zaw aktív szerepet vállal a katonaság külföldi befektetések vonzására irányuló erőfeszítéseinek támogatásában, és ezáltal hozzájárul a katonai rezsim pénzügyi szükségleteinek fedezéséhez. Ezért felelősség terheli a mianmari/burmai demokrácia és jogállamiság aláásásáért, valamint a Mianmar/Burma békéjét, biztonságát és stabilitását fenyegető cselekményekben való részvételért. Emellett kapcsolatban áll a katonai rezsim több magas rangú szereplőjével, köztük Min Aung Hlaing főparancsnokkal. 2022.11.8. 67. Htun Htun Oo (más néven: Tun Tun Oo) Állampolgárság: mianmari/burmai Születési idő: 1956.7.28. Nem: férfi Htun Htun Oo a mianmari/burmai Legfelsőbb Bíróság (Supreme Court) elnöke, akit Min Aung Hlaing főparancsnok a 2021. február 1-jei puccsot követően 2021. február 2-án megerősített tisztségében. A Htun Htun Oo vezetésével működő Legfelsőbb Bíróság részt vett a demokratikusan megválasztott vezetők és ellenzéki személyiségek büntetőeljárás alá vonásában, és nem teljesítette a jogállamiság fenntartásáért és az igazságszolgáltatás függetlenségének biztosításáért felelős legmagasabb szintű joghatóságként rá háruló feladatokat. A Legfelsőbb Bíróság elnökeként ezért Htun Htun Oo olyan tevékenységekben vesz részt, amelyek aláássák a demokráciát és a jogállamiságot Mianmarban/Burmában. Emellett azóta, amióta a Legfelsőbb Bíróság elnökeként megerősítették tisztségében, kapcsolatban áll a katonai rezsim magas rangú szereplőivel, köztük Min Aung Hlaing főparancsnokkal. 2022.11.8. 68. Swe Swe Aung (más néven: Dr. Swe Swe Aung) Állampolgárság: mianmari/burmai Születési idő: 1960 Nem: nő Swe Swe Aung a Jogi Minisztérium (Ministry of Legal Affairs) alá tartozó ügyészségi osztály (Prosecution Department) főigazgatója, akit az Államigazgatási Tanács (State Administrative Council – SAC) 2022. március 31-én nevezett ki tisztségébe. A Swe Swe Aung vezetésével működő ügyészségi osztály részt vett a demokratikusan megválasztott vezetők és ellenzéki személyiségek ellen indított számos bírósági eljárásban, amelyeket a védelemhez és a tisztességes eljáráshoz való jog megsértésével folytattak le, ideértve azokat az eljárásokat is, amelyek négy demokráciapárti személyiség kivégzéséhez vezettek. Az ügyészségi osztály főigazgatójaként ezért Swe Swe Aung olyan tevékenységekben vesz részt, amelyek aláássák a demokráciát és a jogállamiságot Mianmarban/Burmában. Swe Swe Aung emellett kapcsolatban áll több, az Államigazgatási Tanács és a katonai rezsim által kinevezett személyiséggel és vezetővel, köztük Min Aung Hlaing főparancsnokkal és Dr. Thida Oo főügyésszel. 2022.11.8. 69. Zaw Min (más néven: U Zaw Min) Állampolgárság: mianmari/burmai Születési idő: 1970 Nem: férfi Zaw Min a Belügyminisztérium (Ministry of Home Affairs) alá tartozó büntetés-végrehajtási osztály (Prisons Department) főigazgatója, akit az Államigazgatási Tanács (State Administrative Council – SAC) 2021. február 4-én nevezett ki tisztségébe. Ebben a minőségében felelős a mianmari/burmai börtönök irányításáért. A Zaw Min vezetésével működő büntetés-végrehajtási osztály számos esetben érintett volt a börtönökben tapasztalható visszaélésekben, amelyek során a fogvatartottakat erőszaknak, verésnek, kínzásnak és más embertelen bánásmódnak vetették alá. A büntetés-végrehajtási hatóságok ezenfelül megsértették a fogva tartott személyek védelemhez való jogát. A büntetés-végrehajtási osztály főigazgatójaként ezért Zaw Min olyan tevékenységekben vesz részt, amelyek aláássák a demokráciát és a jogállamiságot Mianmarban/Burmában. Zaw Min emellett kapcsolatban áll több, az Államigazgatási Tanács és a katonai rezsim által kinevezett személyiséggel és vezetővel, köztük Min Aung Hlaing főparancsnokkal és Soe Htut belügyminiszterrel és altábornaggyal. 2022.11.8. 70. U Zaw Lin Aung Állampolgárság: mianmari/burmai Nem: férfi U Zaw Lin Aung volt katonatiszt, 2021 óta Rangun régió büntetés-végrehajtási osztályának (Prison Department of the Yangon Region) igazgatóhelyettese. U Zaw Lin Aung emellett az Inseinben található börtön irányításáért is felel. Vezetése alatt az inseini börtönben fogva tartott politikai foglyokat a büntetés-végrehajtási személyzet erőszaknak, verésnek, kínzásnak és más embertelen bánásmódnak vetette alá. Rangun régió büntetés-végrehajtási osztályának igazgatóhelyetteseként és az inseini börtön irányításáért felelős személyként ezért U Zaw Lin Aung olyan tevékenységekben vesz részt, amelyek aláássák a demokráciát és a jogállamiságot Mianmarban/Burmában. 2022.11.8. 71. U Than Swe Állampolgárság: mianmari/burmai Születési idő: 1957 vagy 1965 Nem: férfi U Than Swe a Korrupcióellenes Bizottság (Anti-Corruption Commission) elnöke, akit az Államigazgatási Tanács (State Administrative Council – SAC) 2022. augusztus 19-én nevezett ki tisztségébe. Az U Than Swe vezetésével működő Korrupcióellenes Bizottság olyan politikákat hajtott végre, amelyek célja a katonai puccs legitimálása, ideértve azt is, hogy a demokratikusan megválasztott vezetők elleni eljárásokban vett részt, például korrupció vádjával feljelentést tett Daw Aung San Suu Kyi államtanácsos ellen. A Korrupcióellenes Bizottság elnökeként ezért U Than Swe olyan tevékenységekben és politikákban vesz részt, amelyek aláássák a demokráciát és a jogállamiságot Mianmarban/Burmában. 2022.11.8. 72. Ko Ko Lwin Állampolgárság: mianmari/burmai Születési idő: 1972 vagy 1982 Nem: férfi Ko Ko Lwin a Szövetségi Választási Bizottság (Union Election Commission – UEC) tagja, akit az Államigazgatási Tanács (State Administrative Council – SAC) 2022. április 1-jén nevezett ki tisztségébe. Mivel a 2021. február 1-jei katonai puccsot követően elfogadta ezt a kinevezést, továbbá a Szövetségi Választási Bizottság tagjaként folytatott tevékenységei révén – mindenekelőtt amiért a csalás bármely igazolt bizonyítéka nélkül megsemmisítette a 2020. novemberi választások eredményeit, és ugyanezen választások kapcsán választási csalás vádjával feljelentést tett –, Ko Ko Lwin közvetlenül részt vesz a demokráciát és a jogállamiságot aláásó cselekményekben Mianmarban/Burmában. 2022.11.8. 73. Min Min Oo Állampolgárság: mianmari/burmai Születési idő: 1962 vagy 1967 Nem: férfi Min Min Oo a Szövetségi Választási Bizottság (Union Election Commission – UEC) tagja, akit az Államigazgatási Tanács (State Administrative Council – SAC) 2022. május 2-án nevezett ki tisztségébe. Mivel a 2021. február 1-jei katonai puccsot követően elfogadta ezt a kinevezést, továbbá a Szövetségi Választási Bizottság tagjaként folytatott tevékenységei révén – mindenekelőtt amiért a csalás bármely igazolt bizonyítéka nélkül megsemmisítette a 2020. novemberi választások eredményeit, és ugyanezen választások kapcsán választási csalás vádjával feljelentést tett –, Min Min Oo közvetlenül részt vesz a demokráciát és a jogállamiságot aláásó cselekményekben Mianmarban/Burmában. 2022.11.8. 74. Htun Aung Állampolgárság: mianmari/burmai Születési idő: 1967 Nem: férfi Htun Aung vezérezredes a mianmari légierő (Myanmar Air Force) főparancsnoka, akit a mianmari fegyveres erők (Myanmar Armed Forces) főparancsnoka, Min Aung Hlaing vezérezredes 2022. január 12-én nevezett ki. E minőségében Htun Aung vezeti és irányítja a mianmari légierőt. A mianmari légierő Mianmar-szerte támadásokat hajtott végre polgári célpontok ellen, amelyek során polgári személyeket öltek, illetve sebesítettek meg, köztük gyermekeket, valamint etnikai és vallási kisebbségekhez tartozó személyeket is. Iskolákat, imahelyeket és közegészségügyi létesítményeket is célba vettek. A mianmari légierő főparancsnokaként Htun Aung vezérezredest felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. Htun Aung vezérezredes részt vesz továbbá a MEHL – egy katonai tulajdonban lévő konglomerátum – irányításában, amely gazdasági és anyagi erőforrásokat biztosít a mianmari hadsereg számára a műveleteinek végrehajtásához. Ennélfogva támogatást nyújt a Mianmar/Burma békéjét, biztonságát és stabilitását fenyegető cselekményekhez. 2022.11.8. 75. Phone Myat Állampolgárság: mianmari/burmai Nem: férfi Phone Myat altábornagy 2021 áprilisa óta a mianmari fegyveres erők (Myanmar Armed Forces – Tatmadaw) 3. sz. különleges műveletek hivatalának (Bureau Special Operation 3 – BSO 3) parancsnoka. Korábban 2020 júliusa és 2021 áprilisa között belügyminiszter-helyettes, 2019 májusa és 2020 júliusa között pedig a nyugati parancsnokság parancsnoka volt. A BSO 3 parancsnokaként Phone Myat vezeti és irányítja a délnyugati parancsnokság (Iravádi), a déli parancsnokság (Bago és Magwe) és a nyugati parancsnokság (Rakhajn és Csin) katonai erőit. A parancsnoksága alá tartozó katonai erők súlyos emberi jogi jogsértéseket, bűncselekményeket és atrocitásokat, többek között gyilkosságokat, polgári személyekkel szembeni szárazföldi és légi támadásokat, valamint a Magwe régióban, Csin államban és a Bago régióban mészárlásokat követtek el. A BSO 3 parancsnokaként Phone Myat-ot felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 76. Aung Soe Állampolgárság: mianmari/burmai Nem: férfi Aung Soe altábornagy 2021 januárja óta a mianmari fegyveres erők (Myanmar Armed Forces – Tatmadaw) 4. sz. különleges műveletek hivatalának (Bureau Special Operation 4 – BSO 4) parancsnoka. Korábban 2018 márciusáig belügyminiszter-helyettes, majd a 6. sz. különleges műveletének hivatalának (Bureau Special Operation 6) vezetője volt. A BSO 4 parancsnokaként Aung Soe vezeti és irányítja a Tanintharyi körzet parti parancsnokságának, valamint Mon és Karen államban a délkeleti parancsnokságnak a katonai erőit. A parancsnoksága alá tartozó katonai erők súlyos emberi jogi jogsértéseket, bűncselekményeket és atrocitásokat, többek között gyilkosságokat, polgári személyekkel szembeni szárazföldi és légi támadásokat, jogellenes letartóztatásokat követtek el, valamint tüzérségi tüzet alkalmaztak. Az adatok szerint Kajin/Karen államban (az Aung Soe parancsnoksága alá tartozó egyik régió) a puccs óta 2022 júliusáig 3 993 erőszakos eseményre került sor. A BSO 4 parancsnokaként felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 77. Thet Pon Állampolgárság: mianmari/burmai Nem: férfi Thet Pon altábornagy 2020 júniusa óta a mianmari fegyveres erők (Myanmar Armed Forces – Tatmadaw) 5. sz. különleges műveletek hivatalának (Bureau of Special Operations 5 – BSO 5) parancsnoka. Korábban 2017-ig az északnyugati parancsnokság parancsnoka, 2017 és 2020 júniusa között pedig Rangun régió parancsnoka volt. A BSO 5 parancsnokaként a Rangun régióban Thet Pon vezeti és irányítja a katonai erőket és a katonai bíróságokat. 2021 márciusában az Államigazgatási Tanács (State Administration Council) hadiállapotot vezetett be Mianmarban, a végrehajtó és bírói hatalmat pedig az érintett regionális katonai parancsnokságok vezetőire ruházta át. 2022 júliusáig Rangun régió katonai bíróságai 119 személyt ítéltek halálra, közülük sokat politikai okokból, beleértve a demokratikus ellenzék négy tagját is, akiket a Rangun régióban kivégeztek. Emellett katonai erők Rangun régióban erőszakos cselekményeket és gyilkosságokat követtek el békés tüntetők ellen, így például halálos erőt alkalmaztak a Rangun régió Hlaing Tharyar városában 2021. március 14-én tartott juntaellenes tüntetések során. A BSO 5 parancsnokaként Thet Pon-t felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 78. Htein Win Állampolgárság: mianmari/burmai Nem: férfi Htein Win vezérőrnagy a mianmari fegyveres erők (Myanmar Armed Forces – Tatmadaw) déli parancsnokságának a parancsnoka. Regionális parancsnokként katonai erőket vezet és irányít a Bago és Magwe régióban. Ezekben a régiókban a katonai erők légicsapásokat és razziákat hajtottak végre, gyújtogattak, számos gyilkosságot követtek el és élő pajzsként használták a lakosságot. A Magwe régióban a katonaság különösen sok brutális műveletet hajtott végre az ellenzékkel szemben az „Ölj meg mindenkit, égess el mindent, fossz ki mindent” („Kill All, Burn All, Loot All”) stratégia alkalmazásával. A déli parancsnokság parancsnokaként Htein Win-t felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 79. Htin Latt Oo Állampolgárság: mianmari/burmai Nem: férfi Htin Latt Oo vezérőrnagy 2020 júliusa óta a mianmari fegyveres erők (Myanmar Armed Forces – Tatmadaw) nyugati parancsnokságának a parancsnoka. Regionális parancsnokként katonai erőket vezet és irányít a Rakhajn régió nyugati részén és a Csin régióban. Ezekben a régiókban a katonai erők súlyos emberi jogi jogsértéseket és bűncselekményeket követtek el, többek között légicsapásokat, nemi erőszakot, élő pajzsként használták a lakosságot, házakat gyújtottak fel, valamint mészárlásokat és jogellenes letartóztatásokat hajtottak végre. A nyugati parancsnokság parancsnokaként Htin Latt Oo-t felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 80. Than Htike Állampolgárság: mianmari/burmai Nem: férfi Katonai személyazonosító igazolvány: Kyi-28146 Than Htike dandártábornok 2022. január 6. óta a mianmari fegyveres erők (Myanmar Armed Forces – Tatmadaw) északnyugati parancsnokságának a parancsnoka. Regionális parancsnokként katonai erőket vezet és irányít a Szikajn régióban. A parancsnoksága alá tartozó katonai erők súlyos emberi jogi jogsértéseket követtek el, túlzott erőszakot alkalmaztak és brutális cselekményeket hajtottak végre a polgári lakosság ellen, beleértve a Szikajn régióban található Depeyin város egyik iskolája elleni katonai támadást, amelynek során legalább 13 embert, köztük 11 gyermeket gyilkoltak meg. A Szikajn régióban a katonai erők a katonai puccs óta több mint 20 000 házat gyújtottak fel. Az északnyugati parancsnokság regionális parancsnokaként Than Htike-t felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 81. Nyunt Win Swe Állampolgárság: mianmari/burmai Nem: férfi Nyunt Win Swe vezérőrnagy 2020 júniusa óta a mianmari fegyveres erők (Myanmar Armed Forces – Tatmadaw) parancsnoka Rangun régióban. Ebben a minőségében Nyunt Win Swe katonai erőket vezet és irányít a Rangun régióban, és az 5. sz. különleges műveletek hivatalának (Bureau of Special Operations 5) vezetőjével, Thet Pon altábornaggyal közösen felügyeli a Rangun régió katonai bíróságait. 2021 márciusában az Államigazgatási Tanács (State Administration Council) hadiállapotot vezetett be Mianmarban, a végrehajtó és bírói hatalmat pedig az érintett regionális katonai parancsnokságok vezetőire ruházta át. 2022 júliusáig a Rangun régió katonai bíróságai 119 személyt ítéltek halálra, sokat közülük politikai okokból, beleértve a demokratikus ellenzék négy tagját is, akiket a Rangun régióban kivégeztek. Emellett katonai erők a Rangun régióban erőszakos cselekményeket és gyilkosságokat követtek el békés tüntetők ellen, így például halálos erőt alkalmaztak a Rangun régió Hlaing Tharyar városában 2021. március 14-én tartott juntaellenes tüntetések során. A Rangun régióért felelős parancsnokként Nyunt Win Swe-t felelősség terheli súlyos emberi jogi jogsértésekért, a mianmari/burmai demokráciát és jogállamiságot aláásó tevékenységekért, valamint a Mianmar/Burma békéjét, biztonságát és stabilitását fenyegető cselekményekért. 2022.11.8. 82. U Tay Za Állampolgárság: mianmari/burmai Születési idő: 1964.7.18. Születési hely: Yangon, Myanmar Nem: férfi U Tay Za a Htoo Group of Companies alapítója és elnöke; ez egy magánkonglomerátum, amely különböző ágazatokban tevékenykedik, ideértve a kereskedelmet, a bankszektort, a bányászatot, a turizmust és a légi közlekedést. U Tay Za szoros kapcsolatban áll a mianmari fegyveres erők (Myanmar Armed Forces – Tatmadaw) felső vezetésével. A Htoo Group of Companies révén U Tay Za 2017-ben pénzügyi támogatást nyújtott a Tatmadaw-nak a rakhajni „tisztogatási műveletekhez” kapcsolódó adománygyűjtő rendezvényen. Emellett U Tay Za közvetítőként járt el a polgári lakossággal és a tüntetőkkel szemben országszerte bevetett katonai felszerelések biztosítása terén. U Tay Za – azzal, hogy hozzájárult a katonaságnak a súlyos emberi jogi jogsértések végrehajtásához és a polgári lakosság elnyomásához, valamint a mianmari/burmai demokráciát és jogállamiságot aláásó tevékenységek végzéséhez szükséges képességeihez – támogatást biztosított a Tatmadaw részére, valamint a Mianmar/Burma békéjét, biztonságát vagy stabilitását fenyegető cselekményekben vett részt. 2022.11.8. 83. Aung Moe Myint Állampolgárság: mianmari/burmai Születési idő: 1971.6.9. vagy 1969.9.28. Nem: férfi Útlevélszám: 12/YAKANA(N)006981 Aung Moe Myint a kereskedelmi ágazatban működő Dynasty International Company Ltd (DICL) igazgatója, valamint a Belarusz Köztársaság mianmari tiszteletbeli konzulja. A kereskedelemben betöltött szerepénél és a személyes pozíciójánál fogva – ideértve a Belarusszal fennálló szoros politikai és kereskedelmi kapcsolatait – Aung Moe Myint elősegítette fegyverek, korlátozás alá eső és kettős felhasználású termékek beszerzését a mianmari hadsereg számára, amelyeket országszerte felhasználtak a polgári lakossággal és a tüntetőkkel szemben. Aung Moe Myint – azzal, hogy hozzájárult a katonaságnak a súlyos emberi jogi jogsértések végrehajtásához és a polgári lakosság elnyomásához, valamint a mianmari/burmai demokráciát és jogállamiságot aláásó tevékenységek végzéséhez szükséges képességeihez – támogatást biztosított a Tatmadaw részére, valamint a Mianmar/Burma békéjét, biztonságát vagy stabilitását fenyegető cselekményekben vett részt. 2022.11.8. 84. Naing Htut Aung Állampolgárság: mianmari/burmai Születési idő: 1968.1.27. Nem: férfi Útlevélszám: 12/MAKAYA 118765 Naing Htut Aung a kereskedelmi ágazatban működő International Group of Companies (IGGC) igazgatója. Az IGGC révén Naing Htut Aung 2017-ben pénzügyi támogatást nyújtott a Tatmadaw-nak a rakhajni „tisztogatási műveletekhez” kapcsolódó adománygyűjtő rendezvényen. Emellett Naing Htut Aung a mianmari hadsereg számára importőrként és közvetítőként járt el fegyverek, katonai felszerelések és kettős felhasználású termékek beszerzése kapcsán, amelyeket országszerte felhasználtak a polgári lakossággal és a tüntetőkkel szemben. Naing Htut Aung – azzal, hogy hozzájárult a katonaságnak a súlyos emberi jogi jogsértések végrehajtásához és a polgári lakosság elnyomásához, valamint a mianmari/burmai demokráciát és jogállamiságot aláásó tevékenységek végzéséhez szükséges képességeihez – támogatást biztosított a Tatmadaw részére, valamint a Mianmar/Burma békéjét, biztonságát vagy stabilitását fenyegető cselekményekben vett részt. 2022.11.8.”